钦定古今图书集成/明伦汇编/闺媛典/第249卷 > 杨归儒妻刘氏
## 钦定古今图书集成/明伦汇编/闺媛典/第249卷 > 杨归儒妻刘氏

按《常德府志》：“刘氏，廪生杨归儒妻。归儒有才名，病将
革，欷歔浩叹，期期若不出口。刘解其意曰：‘君病自愈，
若有不测，当以死守孤’。儒乃瞑目。氏年十八，子未晬，
翁姑欲令改嫁，氏抱子号泣，勺水不进，翁姑始慰解
之。由是苦节六十馀年，事翁姑以孝，教子以严，训诸
孙以义。表侄杨鸿、杨鹗登进士，愿请旌表，刘正色拒”
之。年八十九，卒。